ຂປລ. ການເປີດບັ້ນດຳເນີນຊີວິດ ການເມືອງປົວແປງພັກ ໃນຮາກຖານພັກ ພະແນກອຸດສາຫະກຳແລະ ການຄ້າແຂວງສະຫວັນນະເຂດ ແລະ ໜ່ວຍພັກເອກະລາດ ລວມມີໜ່ວຍພັກ ຄະນະຈັດຕັ້ງແຂວງ, ໜ່ວຍພັກທະນາຄານແຫ່ງ ສປປ ລາວ ພາກກາງ, ໜ່ວຍພັກລັດວິສາຫະກິດ ນໍ້າມັນເຊື້ອໄຟລາວ ສາຂາສະຫວັນນະຂດ ໄດ້ຈັດຂຶ້ນໃນທ້າຍອາທິດຜ່ານມາ ເຊິ່ງເປັນການຍົກສູງຄຸນະພາບ ການນຳພາຂອງ ຄະນະພັກ ທັງເປັນການກຳຈັດ ແລະ ແກ້ໄຂສິ່ງຫຍໍ້ທໍ້ຕ່າງໆພາຍໃນພັກ ຮັບປະກັນໃຫ້ການປະຕິບັດ ພາລະບົດບາດຂອງຕົນ ບັນລຸຕາມ ຄາດໝາຍ ທີ່ວາງໄວ້.
ບັ້ນດຳເນີນຊີວິດການເມືອງ ປັບປຸງປົວແປງພັກ ແມ່ນເຮັດໃຫ້ພັກມີຄວາມປອດໃສ, ເຂັ້ມແຂງ ແລະ ໜັກແໜ້ນ ເຊິ່ງພະນັກງານສະມາຊິກພັກ ຄວນແກ້ໄຂກໍແມ່ນ ຄຸນທາດການເມືອງ, ຄຸນສົມບັດສິນທຳ ປະຕິວັດ, ແບບແຜນວິທີເຮັດວຽກ, ນໍ້າໃຈຮັບໃຊ້ປະຊາຊົນ ແລະ ຄວາມເສຍສະຫລະ ເພື່ອສ່ວນລວມສະມາຊິກພັກ ພະນັກງານຈຳນວນບໍ່ໜ້ອຍ ໄດ້ມີການເຊື່ອມ ຖອຍ, ພະຍາດອາດຍາສິດ, ຫ່າງເຫີນ ຈາກມະຫາຊົນ.
ບັ້ນດຳເນີນຊີວິການເມືອງ ປັບປຸງປົວແປງສະມາຊິກພັກ ແມ່ນຊີ້ໃຫ້ເຫັນທາງດ້ານ ຄວາມຮັບຮູ້ຕໍ່ແນວທາງ ແລະ ຄວາມຮັບຜິດຊອບການເມືອງ, ແບບແຜນການນຳພາ ການຈັດຕັ້ງ ປະຕິບັດແນວທາງຂອງພັກ, ທັງເປັນການຈັດຕັ້ງຜັນຂະຫຍາຍ ເນື້ອໃນຈິດໃຈມະຕິກອງປະຊຸມໃຫຍ່ ຄັ້ງທີ X ຂອງພັກ, ມະຕິກອງປະຊຸມໃຫຍ່ຄັ້ງທີ VIII ອົງຄະນະພັກແຂວງ ເຊິ່ງຈະໄດ້ມີການ ກວດກາຄືນຈຸດດີ, ຈຸດອ່ອນຂອງການຊີ້ນຳນຳພາ, ການຄຸ້ມຄອງ, ການເສີມຂະຫຍາຍດ້ານຕັ້ງໜ້າ ແລະ ເດັດດ່ຽວແກ້ໄຂຂໍ້ຄົງຄ້າງ ກໍຄື ດ້ານອ່ອນໃນຜ່ານມາ ເພື່ອສາມາດເຮັດສຳເລັດ ໜ້າທີ່ການເມືອງ ທີ່ຄະນະພັກຮາກຖານ ແລະ ໜ່ວຍພັກວາງໄວ້.
ເນື້ອໃນ: ຂປລ